Katryn Kruger se eerste fotosessie - as 15 maande-oue baba
JY LEES NOU Katryn Kruger se eerste fotosessie - as 15 maande-oue baba
Model Katryn Kruger is gebore om 'n model te wees. Ma Aletta het na aanleiding van die modestorie in die nuutste SARIE haar eerste fotosessie as model vir ons aangestuur. Dieselfde karoesel? Voorwaar 'n WOW-oomblik!
Katryn se fotosessie in die nuutste SARIE het soete herinneringe teruggebring vir Ma Aletta. Sy vertel hoe 'n vriendin van haar baie jare terug 'n koerantjoernalis by Die Burger was. Daar kry hulle toe 'n kleuter nodig vir 'n Moedersdag-fotosessie en vra of hulle die 15-maande-oue Katryn kan gebruik.
Die fotograaf was Jean du Plessis, die koerant se hooffotograaf in daardie jare. Hy is nou 'n vryskut-fotograaf en het 5 jaar gelede foto's van Katryn geneem. Volgens hom was Katryn beslis model-materiaal! En hoe reg was hy nie!
FOTO: Die 15-maande-oue Katryn saam met 'n model op die karoesel.